《游海珠寺示同游文宪使周佥宪》
宋代·王称

绝岛波心见，栖身玉镜中。欲观鳌背日，还仗鹢楼风。

客思员壶外，云程若木东。蜃光晴作雾，海气昼成虹。

僧刹蛟龙护，神珠水月通。同游多逸侣，归棹拟乘空。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。